Euroopa Liidu Teataja L 074 , 20/03/2003 Lk 0019 - 0020



Komisjoni määrus (EÜ) nr 500/2003, 19. märts 2003, tähtaegade kohta, mis ajaks teatavad teravilja- ja riisitooted võivad jääda toetuse ettemakset käsitleva tollikontrolli alla EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1666/2000, [2] eriti selle artikli 13 lõiget 11, võttes arvesse nõukogu 22. detsembri 1995. aasta määrust (EÜ) nr 3072/95 riisituru ühise korralduse kohta, [3] viimati muudetud komisjoni määrusega (EÜ) nr 411/2002, [4] eriti selle artikli 13 lõiget 15, ning arvestades järgmist: (1) Komisjoni 15. aprilli 1999. aasta määrusega (EÜ) nr 800/1999, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad, [5] viimati muudetud määrusega (EÜ) nr 444/2003, [6] piiratakse toetuse eelneva kinnituse kehtivusaega ekspordilitsentside järelejäänud kehtivusajani. Kõnealune säte tekitab senistele teravilja- ja riisiettevõtjatele tarneprobleeme turustusaasta vahetumisel ning katkestab teravilja- ja riisitoodete korrapärase tarnimise tavapärastele klientidele. Seetõttu tuleks võtta erimeetmeid teravilja- ja riisisektori jaoks. (2) Komisjoni 25. veebruari 1976. aasta määrusega (EMÜ) nr 413/76 tähtaegade lühendamise kohta, mille jooksul teatavad teraviljatooted võivad jääda kuni toetuste ettemaksmiseni tollikontrolli alla, [7] viimati muudetud määrusega (EMÜ) nr 1873/82, [8] sätestatakse eritähtaeg linnastele. Kõnealune toode tuleks lisada teravilja suhtes kohaldatavasse erikorda ja määrus (EMÜ) nr 413/76 tuleks kehtetuks tunnistada. (3) Teraviljaturu korralduskomitee ei ole oma eesistuja kindlaksmääratud ajavahemiku jooksul arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 1. Olenemata määruse (EÜ) nr 800/1999 artikli 28 lõikest 6 võivad määruse (EMÜ) nr 1766/92 artikli 1 lõike 1 punktides a ja b nimetatud tooted, v.a mais ja sorgo, jääda tollikontrolli alla, et töödelda neid kuni 30. septembrini, kuna ekspordilitsentside kehtivus lõpeb juulis või augustis. Mais ja sorgo võivad jääda tollikontrolli alla, et töödelda neid 30. novembrini, kuna ekspordilitsentside kehtivus lõpeb oktoobris. 2. Olenemata määruse (EÜ) nr 800/1999 artikli 28 lõikest 6 võib määruse (EÜ) nr 3072/95 artikli 1 lõike 1 punktis a nimetatud ja CN-koodi 100610 alla kuuluv koorimata riis jääda tollikontrolli alla, et töödelda seda kuni 30. oktoobrini, kuna ekspordilitsentside kehtivus lõpeb septembris. Artikkel 2 Määrus (EMÜ) nr 413/76 tunnistatakse kehtetuks. Artikkel 3 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolevat määrust kohaldatakse alates 1. oktoobrist 2003 vastuvõetud maksedeklaratsioonide suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. märts 2003 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 193, 29.7.2000, lk 1. [3] EÜT L 329, 30.12.1995, lk 18. [4] EÜT L 62, 5.3.2002, lk 27. [5] EÜT L 102, 17.4.1999, lk 11. [6] EÜT L 67, 12.3.2003, lk 3. [7] EÜT L 50, 26.2.1976, lk 18. [8] EÜT L 206, 14.7.1982, lk 18. --------------------------------------------------